# Møde i Landsbyforums styregruppe

# mandag den 26. august 2019, Tinghuset, Algade 8, St. Heddinge kl. 14.30 -16.00

## Dagsorden:

1. Status efter sommerens landsbybesøg
2. IT-platform – hvor er vi
	1. Ansøgning til kommunen
	2. Indhentede tilbud
3. Diskussion af udkast til vedtægter, der kan diskuteres på Landsbyforummøderne
	1. Eva har udarbejdet et udkast med inspiration fra Landsbyforum Sønderborg – hvad mangler/skal være anderledes?
		1. Der kunne fx tilføjes til formålsparagraf: ”at fremme livet og udviklingen i de stevnske landdistrikter” og ”at styrke samarbejdet mellem Stevns Kommune og beboerne i landsbyerne”?
		2. Obs tilføjelse om bestyrelse, der planlægger møder under ”valg” – og obs datoer.
4. Tre landsbyforummøder frem mod stiftende generalforsamling - foreløbig plan fremlægges
	1. Indhold og form for næste møde
	2. Sidst besluttede vi, at der på første landsbyforummøde skulle deltage relevante repræsentanter fra forvaltning på først møde efter sommerferien. Hvem er relevant?
	3. Foreløbig plan for følgende møder
5. Evt.

## Referat:

1. Eva fortæller. Næsten alle landsbyer har været besøgt hen over sommeren – der mangler dog enkelte, som har tilkendegivet, at de gerne vil mødes – og så har St. Tårnby, Vråby og ’Boestofte, Havnelev, Skørpinge’ ikke responderet på henvendelser – men forsøget på at få alle med fortsætter. Ift. emnerne har været diskuteret organisering af landsbyforum, organisering i landsbyen, IT-platform og samarbejde m. kommunen. Og så har besøgene handlet en masse om, de udfordringer og gode ting, der foregår i landsbyerne.
	1. Der er positive holdninger til organisering – enkelte har udtrykt bekymring/tvivl ift. hvor stram organiseringen er – folk ønsker at kunne agere frit fx ift. kommunen. Men er generelt med på foreningsdannelse, hvor landsbyerne kan vælge at gå sammen i enkeltsager eller ej.
	2. Ift. IT-platform er der flere tvivl. Omkring fire landsbyer virker til at ville på. Andre har muligvis brug for at se/høre om det mere håndgribeligt, og ikke mindst afhænger det af svaret på ansøgningen.
	3. Der er større tvivl om, om det er muligt at få forsamlingshusbestyrelserne organiseret i borgerforeninger. Men indtil videre forståelse for, at borgerforeninger kan få en form for forrang ifbm. modtagelse af kommunal støtte.
2. Der er indhentet to tilbud. Men de er endnu ikke sammenlignelige. Infoland skal forhandles yderligere. Men Min Landsby lader dog til at blive for dyr – på trods af, at de er gået en del ned i pris.
3. Kommentarer til vedtægter:
	1. Der skal stå borgerforening/bylaug, så begge er dækket
	2. Hans har forslag til ændring af vedtægterne bl.a. præcisering af den demokratiske opbygning af medlemsforeningerne – de skal afholde valg osv.
	3. Flere forslag til ændringer bl.a. mindst 5 bestyrelsesmedlemmer - Eva tilretter og sender forslaget ud til landsbyerne med invitationen til Landsbyforummødet i oktober.
4. Oplæg til inputs til møderne
	1. Snak om, hvem der evt. kunne være repræsentant/kontaktperson/koordinator fra kommunen? Evt. en fra plan afdeling? Sekretariatet taler med Birgitte Nielsen om en evt. koordinatorfunktion.
	2. Enighed om, at det ville være fint med et oplæg til et landsbyforummøde af fx Yasmina Zacares om kommunens puljer og fordele ved at være en folkeoplysende forening.
	3. Derudover er der enighed om, at organisering af Landsbyforum – og altså diskussionen om vedtægterne er vigtige på de næste to møder.